פטריק ויליאמס

פטריק ויליאמס (באנגלית: Patrick Williams; נולד ב-26 באוגוסט 2001) הוא כדורסלן אמריקאי, המשחק בקבוצת שיקגו בולס מליגת ה-NBA.

קריירת תיכונים ומכללות
ויליאמס נולד וגדל בעיר שארלוט שבקרוליינה הצפונית, ובין השנים 2015–2019 למד ב"תיכון מערב שארלוט". בעונתו האחרונה בקבוצת הכדורסל של התיכון, 2018/2019, הוביל אותה למעמד גמר אליפות התיכונים של קרוליינה הצפונית, עם ממוצעים של 22.1 נקודות, 9.0 ריבאונדים, 3.1 אסיסטים ו-2.8 חסימות למשחק.

בשנת 2019 החל ללמוד באוניברסיטת המדינה של פלורידה ("פלורידה סטייט"). לאורך עונתו היחידה בקבוצת הכדורסל של האוניברסיטה העמיד ממוצעים של 9.2 נקודות ו-4.0 ריבאונדים למשחק, ובסיומה זכה בתואר "השחקן השישי של העונה" במחוז החוף האטלנטי (ACC). במרץ 2020 הודיע כי בחר לעזוב את האוניברסיטה, יחד עם חברו לקבוצה דווין ואסל, לטובת התמודדות לבחירה בדראפט ה-NBA 2020.

קריירה מקצועית
בדראפט ה-NBA 2020 נבחר ויליאמס בבחירה הרביעית, על ידי שיקגו בולס. לאורך עונתו הראשונה בשיקגו רשם ממוצעים של 9.2 נקודות ו-4.6 ריבאונדים למשחק, ובסיומה נבחר לחמישיית הרוקיז השנייה של העונה.

סטטיסטיקות הקריירה

בליגת המכללות

קישורים חיצוניים

הערות שוליים

כדורסלני אוניברסיטת המדינה של פלורידה
כדורסלנים אמריקאים
כדורסלנים אפרו-אמריקאים
קרוליינה הצפונית: כדורסלנים
בחירות דראפט של שיקגו בולס
כדורסלני שיקגו בולס
אמריקאים שנולדו ב-2001